Dan Barna, liderul USR şi candidatul alianţei USR-PLUS la alegerile prezidenţiale din noiembrie a declarat la Jurnalul de Seară de la Digi24 că este convins că România va fi guvernată de o coaliţie USR-PLUS-PNL după alegerile parlamentare.

„Eu nu am nicio îndoială că următoarea guvernare a României va fi o guvernare USR-PLUS cu PNL. E o probabilitate mai mult decât rezonabilă, tocmai de aceea, alegerile anticipate sunt importante şi e necesar să se întâmple cât mai repede, pentru ca această majoritate care se va crea să fie suficient de consistentă pentru a face reformele de care România chiar are nevoie. Mesajul acesta vine din stradă, de la cetăţeni care au înţeles”, a spus Dan Barna la Digi24.

Editor: Adrian Dumitru